Hindi

Le Hindi (in Devanagari: हिन्दी, romanisation ISO: hindī) es un lingua indoaryan que es parlate supertoto in India. In contextos differente, hindi es vidite como ambe un lingua e un forma del lingua hindustani. Hindi is, con anglese, un del duo linguas official del governamento indian, un del 22 linguas official del pais e un lingua official in 12 statos e 3 territorios del union.

Dialectos de hindustani es parlate como le lingua materne in un region in India del Nord. Hindi standard moderne es un lingua franca de iste region, e in un mesura plus parve le residuo de India. Hindi standard moderne veniva del dialectos de Delhi con influentias de sanscrito. Hindi es intelligibile con urdu, un forma altere de hindustani, ma usa un scriptura e lexicon formal distincte. Nepal e Fiji ha formas del lingua como un lingua official, e formas esseva parlate in le Carribbean. Hindi es scribite con Devanagari, un abugida que es usate pro scriber alcun linguas de India, et es relate al scripturas altere del region.

Secundo Ethnologue in 2021, Hindi habeva 342 million parlatores materne e 258 million parlatores altere. Illo es le lingua le tertie plus parlate in le mundo, post chinese mandarin et anglese, e le lingua materne le quarte plus parlate, post chinese mandarin, espaniol et anglese. Si hindustani es considerate como un lingua, inclusive 230 million parlatores de Urdu, illo es le lingua le lingua le tertie plus parlate ambe per parlatores total e per parlatores materne.

Categoria:Linguas de India
Categoria:Linguas indoaryan